CELEX: 32014R1102
Language: hr
Date: 2014-10-20 00:00:00
Title: Uredba Vijeća (EU) br. 1102/2014 od 20. listopada 2014. o izmjeni Uredbe (EU) br. 204/2011 o mjerama ograničavanja s obzirom na stanje u Libiji

21.10.2014   
            
            
               HR
            
            
               Službeni list Europske unije
            
            
               L 301/1
            
         UREDBA VIJEĆA (EU) br. 1102/2014
   od 20. listopada 2014.
   o izmjeni Uredbe (EU) br. 204/2011 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća 2011/137/ZVSP od 28. veljače 2011. o mjerama ograničavanja s obzirom na stanje u Libiji (1),
   uzimajući u obzir zajednički prijedlog Visoke predstavnice Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredbom Vijeća (EU) br. 204/2011 (2) provode se određene mjere utvrđene Odlukom 2011/137/ZVSP.
            
         
               (2)
            
            
               27. kolovoza 2014. Vijeće sigurnosti Ujedinjenih naroda donijelo je Rezoluciju („UNSCR”) 2174 (2014) kojom se proširuje primjena mjera zabrane putovanja i zamrzavanja imovine kako je navedeno u stavku 22. UNSCR-a 1970 (2011) i stavku 23. Rezolucije Vijeća sigurnosti UN-a 1973 (2011) te mijenja područje primjene embarga na oružje uvedenog stavkom 9. UNSCR-a 1970 (2011), stavkom 13. UNSCR-a 2009 (2011) te stavcima 9. i 10. UNSCR-a 2095 (2013).
            
         
               (3)
            
            
               20. listopada 2014. Vijeće je donijelo Odluku 2014/727/ZVSP (3) u skladu s UNSCR-om 2174 (2014).
            
         
               (4)
            
            
               Neke od navedenih izmjena obuhvaćene su područjem primjene Ugovora i stoga je, posebno kako bi se osigurala njihova ujednačena primjena u svim državama članicama, za njihovu provedbu neophodna regulatorna mjera na razini Unije.
            
         
               (5)
            
            
               Uredbu (EU) br. 204/2011 treba stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Uredba (EU) br. 204/2011 mijenja se kako slijedi:
   
               1.
            
            
               U članku 3. stavku 2. točka (c) zamjenjuje se sljedećim:
               
                           „(c)
                        
                        
                           pružanje tehničke pomoći, financiranja i financijske pomoći koji su povezani s neubojitom vojnom opremom namijenjenom isključivo za pomoć vladi Libije na području sigurnosti i razoružanja;”
                        
                     ;
            
         
               2.
            
            
               U članku 6. stavak 1. zamjenjuje se sljedećim:
               „1.   Prilog II. uključuje fizičke ili pravne osobe, subjekte i tijela koje sue odredili Vijeće sigurnosti Ujedinjenih naroda ili Odbor za sankcije u skladu sa stavkom 22. UNSCR-a 1970 (2011), stavcima 19., 22. ili 23. UNSCR-a 1973 (2011) ili stavkom 4. UNSCR-a 2174 (2014).”.
         Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 20. listopada 2014.
      
         
            Za Vijeće
         
         
            Predsjednica
         
         C. ASHTON
      
   
   
      (1)  SL L 58, 3.3.2011., str. 53.
   
   
      (2)  Uredba Vijeća (EU) br. 204/2011 od 2. ožujka 2011. o mjerama ograničavanja s obzirom na stanje u Libiji (SL L 58, 3.3.2011, str. 1.)
   
      (3)  Odluka Vijeća 2014/727/ZVSP od 20. listopada 2014. o izmjeni Odluke 2011/137/ZVSP o mjerama ograničavanja s obzirom na stanje u Libiji (vidi stranicu 30 ovog Službenog lista).